એક અખબારી યાદીમાં સીટી ઇજનેર શૈલેષ જોષીએ જણાવ્યું છે કે પંડિત નહેરૂ માર્ગ પર આવેલ સેન્ટ ઝેવિયર્સ અને સેન્ટ ફ્રાન્સીસમાં બાળકોને લેવા, મૂકવા આવનાર રીક્ષા તથા વેન કે શાળાની કેમ્પસ બહાર રોડ પર વાહનો પાર્ક થવાના કારણે મુખ્ય રસ્તા પર ટ્રાફિકજામ થઇ જાય છે, આ સમસ્યા ઘણી જૂની હતી, શાળાના સંચાલકોના સહમતિથી હવે પછી સેન્ટર ફ્રાન્સીસ અને સેન્ટ ઝેવિયર્સમાં બાળકોના લેવા મુકનાર તમામ વાહનોને શાળાની અંદર પાર્ક કરાવવાના રહેશે, આ બાબતે ટ્રાફિક પોલીસે સંકલન કરવામાં આવેલ છે અને શાળાના કેમ્પસની બહાર વાહન હશે તો તેને ડીટેઇન કરવામાં આવશે, જામનગર મહાપાલિકાના હદ વિસ્તારમાં આવતી તમામ શાળાઆેને તાકીદ કરવામાં આવે છે કે શાળામાં અભ્યાસ કરતા બાળકોના વાહનો અને બાળકોને લઇ જવા મૂકનારા વાહનચાલકોએ પોતાના વાહનો રસ્તા પર પાર્ક ન કરવા અન્યથા આકરા પગલા લેવામાં આવશે.